cyanic-selkie/wikianc huggingface dataset:
עונת 1989/1990 בסרייה א'
נאפולי זכתה באליפות בפעם השנייה בתולדות המועדון.
בסיום העונה, ב-1 בספטמבר 1990 נערך משחק של הסופר קאפ האיטלקי בו נאפולי ניצחה את יובנטוס 5:1 וזכתה בגביע.
בסיום העונה לסרייה ב' ירדו אודינזה, הלאס ורונה, קרמונזה ואסקולי. במקום הקבוצות שירדו לסרייה א' העפילו טורינו, פיזה, קליארי ופארמה.
סיגפו
סיגפו הוא סינגל שכתב והלחין אמיר אטיאס וביצעה להקת "בית הבובות". הוא יצא לאור בשנת 2004.
רקע
השיר נכתב והולחן על ידי אמיר אטיאס ממייסדי הלהקה. הוא יצא כסינגל השני מתוך אלבום הבכורה של הלהקה שנקרא בשם "מדפים".
השיר היה ללהיט. במצעד הפזמונים העברי השנתי של גלגלצ דורג השיר במקום ה-34.
משמעות שם השיר "סיגפו" היא הלחם של הכינוי "סיגה" עם המילה "פה". סיגה היא סיגלית, ידידה של חברי הלהקה שחזרה לארץ מחו"ל, ולכן היא "פה".
קומת ביניים
קומת ביניים (באנגלית: Mezzanine) היא השוכנת בחלל גבוה בבניין, שחלקו מחולק לשתי קומות ושאינה תופסת את כל השטח האפשרי. קומת ביניים אינה נחשבת לאחת הקומות בבניין, ובדרך כלל אינה נחשבת בקביעת שטח רצפה מרבי.
נשמות תמימות
נשמות תמימות (באנגלית: Innocent Souls) הוא סרט אימה על-טבעי קולומביאני קצר אשר בוים, הופק והוסרט על ידי אלחנדרו לופז. הסרט הקצר נכלל ביקום הקולנועי של לזמן את הרוע, ועלילתו עוסקת בפעילות על-טבעית.
הסרט יצא לאור ב-13 בנובמבר 2017, והיה לאחד מחמשת הסרטים הקצרים שזכו במסגרת תחרות "My Annabelle Creation".
עלילה
הסרט מתחיל כאשר חבורת נערים נכנסים אל תוך מבנה חשוך, בעקבות סופה המתחוללת בחוץ. בהמשך, המבנה מתגלה כמחסן עתיק. כל חבורת הנערים מתעניינת במקום, ומתחילה לחפש בו דברים על מנת להעביר את הזמן.
באמצע הסרט, נשמע קול צחקוק של ילדה, אשר גורם לחבורת הנערים לפחד. לבסוף, אחד הנערים מחליט להתחקות אחר הקול, וכאשר הוא מנסה לפענח מאין הוא מגיע, הוא נחרד לגלות כי ישנה גופה בדיוק מאחוריו. מיד לאחר מכן, הוא בורח תוך שהוא צורח לחבריו שיש גופה המשמיעה קולות בתוך המבנה.
אלו לא מאמינים, ומיד ניגשים לבדוק האם הדבר נכון. כאשר הם חוזרים אל אותו המקום בו ראה הנער את הגופה, הם נחרדים לגלות כי הדבר אכן נכון. הסרט מסתיים כאשר ניתן לראות ולשמוע את כל חבורת הנערים צורחים.
הוצאה
הסרט הקצר הועמד בתחרות "My Annabelle Creation", וב-17 באוגוסט 2017, במאי הסרט "אנאבל: הבריאה" דייוויד פ. סנדברג, הודיע כי הוא אחד מחמשת הסרטים הקצרים שזכו.
אליעזר גולדשמידט
הרב אליעזר גולדשמידט (ח' בתשרי תר"ע – כ"ח באדר ב' תשנ"ב, ספטמבר 1909 – אפריל 1992) היה תלמיד חכם ליטאי, דיין בבית הדין הרבני הגדול וחבר מועצת הרבנות הראשית. באחרית ימיו היה מראשי מכון ירושלים.
תולדות חייו
נולד ביאנובה שבליטא לרב אברהם (תר"ם-תרצ"ו), מחבר "כרם אברהם", ולפייגה-לאה גולדשמידט. אמו נפטרה כשהיה בן 9, ואביו נישא בשנית לאיטל. בהיותו בן 10 נשלח ללמוד בוילקומיר ובהמשך למד בישיבת סלבודקה אצל רבי יחזקאל ברשטין. בשנת תרפ"ד עלה עם הוריו שהתיישבו בחברון ולמד בישיבת חברון. לאחר שניצלה משפחתו מפרעות חברון, חזר ללמוד בסלובודקה עוד שבע שנים, והיה לתלמידם של הרב אייזיק שר והרב ברוך הורביץ. נסמך לרבנות על ידי הרב אברהם דוב כהנא שפירא, רבה של קובנה.
בשנת תרצ"ז נישא למרים מנוחה פלצינסקי (נפטרה בתשע"א, 2011), בתו של הרב שלמה יהודה לייב פלצינסקי, רב בדווינסק וחתנו של ה"סבא מסלבודקה" הרב נתן צבי פינקל. משנת תרצ"ז (1937), לאחר פטירת אביו, שימש כרב בית כנסת ב"פלאן חדש" בדווינסק.
בשנת תש"א, נמלט עם משפחתו מאימת מלחמת העולם השנייה לאודסה ומשם עלה דרך איסטנבול לארץ ישראל. למד בישיבת היכל התלמוד בתל אביב. הוא סייע לרבו, הרב שר, בהקמת ישיבת סלבודקה בבני ברק, וערך עד שנת תש"ו את הקובץ "כנסת ישראל" שהוציאה הישיבה. בשנת תש"ז עבר לגור סמוך לישיבה ומסר בה שיעורים וכן בישיבת הרב עמיאל ("הישוב החדש"). בתקופה זו התקרב לחזון איש.
דיינות ופעילות ציבורית
בשנת תשי"א התמנה לדיין בבית הדין בתל אביב, ובתשט"ז (1956) לאב"ד. החל מתשי"ז (1957) שימש כחבר הוועדה הבוחנת לדיינים, והחל מתשי"ט (1959) כחבר הוועדה למינוי דיינים.
בחורף תשכ"ה (1964) נבחר לדיין בבית הדין הרבני הגדול, כמועמדו של הרב הראשי הרב יצחק נסים, וגבר על הרב אברהם אלקנה כהנא שפירא, מועמדו של שר הדתות זרח ורהפטיג. הרב גולדשמידט נחשב למקורבו של הרב נסים גם בשנים הבאות. בהנחיית הרב נסים הסדיר הרב גולדשמידט את תקנות הדיון בפני בתי הדין הרבניים, בסיועו של עורך הדין חיים קאהן. לצד עבודתו הקבועה בבית הדין הרבני השתתף בבית דין מיוחד, על פי סעיף 55 לדבר המלך במועצתו, שהורכב משני שופטי בית המשפט העליון, וכן ראש בית דין עליון דתי או דיין. מותב זה אמור לפסוק במקרי ספיקות על סמכות ייחודית של בית דין.
שימש כדיין עד פרישתו לגמלאות בשנת ה'תש"מ (1979). עם פרישתו, בכנס הדיינים לשנת ה'תש"מ (1980), תיאר הרב שמואל ברוך ורנר את עמיתו הרב גולדשמידט:
בתש"כ (1960) ובתשכ"ד (1963) נבחר הרב גולדשמידט כחבר מטעם מועצת הרבנות הראשית לוועדת הבחירות לרבנות הראשית. בקיץ תשכ"ד (1964) נבחר למועצת הרבנות הראשית והיה חבר בה עד תחילת שנות ה-70. במסגרת פעילותו הציבורית קיים קשרים עם שופט בית המשפט העליון אהרון ברק.
היה מקורב מאוד לרב יוסף שלום אלישיב (שכינה את הרב גולדשמידט "אחי"), עמיתו להרכב בית הדין לצד הרב בצלאל ז'ולטי, למד עמו בחברותא קבועה ובמשך שנים ביקר מדי יום בביתו לשם התייעצויות פוליטיות. לאחר התפטרות הרב אלישיב מבית הדין הגדול, סייע לו הרב גולדשמידט להשיג את כספי הפנסיה.
לאחר פרישתו מבית הדין הגדול היה העורך הראשי של סדרת "אוצר מפרשי התלמוד" של מכון ירושלים, וכן חבר נשיאות המכון, לצד הרבנים שלמה זלמן אוירבך, עובדיה יוסף ויצחק קוליץ. פרסם מאמרים רבים בתחום ההלכה והמשפט ומסר שיעורים במקומות שונים, בהם בבית המדרש לרבנים ולדיינים של יד הרב נסים.
התגורר בבני ברק. נפטר בכ"ח באדר ב' תשנ"ב (1992), לפי צוואתו בהלווייתו לא נישאו הספדים, והוא נטמן בהר הזיתים בירושלים.
עמדותיו
במועצת הרבנות הראשית נחשב הרב גולדשמידט למזוהה עם הקו החרדי. הוא התנגד יחד עם הרב שאול ישראלי להקלות בהליכי הגיור שאושרו על ידי המועצה. לצד עמיתו וידידו הרב יוסף שלום אלישיב, ובסיועו של הטוען הרבני צבי וינמן, היה בין הרבנים הפעילים נגד בחירת הרב שלמה גורן (שקודם לכן היה ידידו ) לרב ראשי ולפסק דין האח והאחות. בפרשת גיורי וינה היה פעיל מרכזי במועצת הרבנות הראשית להחמרת הפסיקה בעניינם. היה חבר אגודת ישראל.
בראשית שנות ה-60 היה חבר בוועדה שבדקה את שאלת בני ישראל מהודו ופסק שהם מותרים להינשא עם יהודים מעדות אחרות.
בשנת 1966 אישר ביחד עם הרב יצחק נסים והרב יוסף שלום אלישיב פסק דין של בית הדין האזורי שמפלגה חייבת לקיים הסכם התפטרות, מכיוון שדיני אסמכתא חלים רק על התחייבויות של יחידים ולא על התחייבויות בענייני ציבור.
חיים אישיים
אחיו היה הרב ישעיהו גולדשמידט, אב"ד בתל אביב. גיסיו הם הרב אליעזר פלצינסקי, הרב יוסף פרבר, חבר מועצת גדולי התורה, ראש ישיבת היכל התלמוד ומחבר "עין יוסף".
חתנו היה הרב חיים סגל, ששימש כדיין, מחבר הספר "טל חיים". בנו הוא הרב אברהם גולדשמידט מטורונטו, מחבר "לב משה" ועוד.
המבורגר (פירושונים)
{{פירושונים|
אישים:
ראו גם
}}
משוואת ריילי-פלסט
במכניקת הזורמים, משוואת ריילי-פלסט (לחלופין, משוואת בסנט-ריילי-פלסט) היא משוואה דיפרנציאלית רגילה לא לינארית, המתארת את הדינמיקה של בועה כדורית המצויה בזורם אי-דחיס :כאשר:
בהנחה ש-P_B(t) ידוע ו- P_\infty(t) נתון, משוואת ריילי-פלסט יכולה לשמש כדי למצוא את רדיוס הבועה המשתנה בזמן R(t).
היסטוריה
בהזנחת מתח הפנים והצמיגות, המשוואה נגזרה לראשונה על ידי ויליאם הנרי בסנט בספרו על הידרודינמיקה
מ-1859 במסגרת פתרון בעיה שמנוסחת כדלהלן: "מסה אינסופית של זורם אי-דחיס והומוגני שלא פועלים עליו שום כוחות נמצא במנוחה, כשלפתע נפער חלל כדורי בתחום הזורם; נדרש למצוא את השינוי בלחץ בכל נקודה של המסה, ואת הזמן שייקח לחלל להתמלא לגמרי בזורם, בהינתן שהלחץ במרחק אינסופי נשאר קבוע". תוך שהוא מזניח את השינויים בלחץ בתוך הבועה, בסנט חזה שהזמן שייקח למלא את החלל הוא
כאשר חישוב האינטגרציה נעשה על ידי לורד ריילי ב-1917, שגזר את המשוואה ממאזן אנרגיה. ריילי זיהה גם שההנחה של לחץ קבוע בתוך החלל תהפוך לשגויה כאשר הרדיוס יקטן והראה, באמצעות חוק בויל, שאם רדיוס החלל קטן בפקטור של 4^{1/3}, אז הלחץ בסמוך לשפת החלל הופך גדול יותר מהלחץ באינסוף. המשוואה יושמה לראשונה לבועות קביטציה נעות על ידי מילטון ספינוזה פלסט ב-1949 באמצעות הכללת אפקט של מתח פנים במשוואה.
גזירת המשוואה משימור מסה ואנרגיה
לורד ריילי פיתח גרסה ראשונית של המשוואה על סמך שיקולים של שימור אנרגיה ומסה. נחזור שוב לבעיה כפי שתיאר אותה בסט: תהי בועה כדורית בעלת רדיוס משתנה בזמן R(t) המצויה בתוך נוזל בעל צפיפות קבועה \rho_L. יהי P_\infty הלחץ רחוק מהבועה.
שימור מסה
אי דחיסות הנוזל גוררת שללא מעבר מסה בין הנוזל לבועה, שינוי בנפח של הבועה חייב להענות בשינוי זהה של נפח הנוזל. תחת סימטריה כדורית ניתן להסיק: R^2dR=r^2dr ומכאן ניתן להסיק כי
שימור אנרגיה
משפט עבודה-אנרגיה קובע כי:
העבודה שנוצרת ע"י לחץ חיצוני P_\infty(t) היא:
השוואת שני הגורמים נותנת:
מגזירה בזמן נקבל:
פתרונות
פתרונות אנליטיים סגורים למשוואת ריילי-פלסט נמצאו הן עבור בועה ריקה ובועה מלאה בגז, והוכללו ל-N
ממדים. המקרים שבהם מתח הפנים חשוב נחקרו לעומק גם כן.
בנוסף, בעבור המקרה המיוחד שבו ניתן להזניח את מתח הפנים והצמיגות, קירובים אנליטיים מסדר גבוה ידועים.
במקרה הסטטי, משוואת ריילי-פלסט מצטמצמת למשוואת יאנג-לפלס:
בקירוב לינארי של תנודות קטנות ניתן לקבל ביטוי לתדירות העצמית של הבועה :
כאשר R_0 רדיוס המנוחה של הבועה, P_0 הלחץ ההידרוסטטי, P_V לחץ האדים, \rho צפיפות הנוזל, \sigma מקדם מתח הפנים ו-\kappa הוא הקבוע הפוליטרופי.
ח'אלד מרדם-ביי
mIRC
מרדם-ביי החל לכתוב את התוכנה בשלהי 1994, ושחרר את הגרסה הראשונה שלה ב-28 בפברואר 1995.
mIRC זכתה לפופולריות רבה לאורך השנים - נכון לינואר 2022, התוכנה הורדה מעל 42 מיליון פעמים מהאתר Download.com. כמו כן, בשנת 2003 מדד נילסן דירג את התוכנה ברשימת עשרת יישומי האינטרנט הפופולריים ביותר לאותה השנה.
לאורך השנים המשיך מרדם-ביי לפתח את התוכנה לבדו, כאשר מדי פעם הפיץ גרסאות הבטא של התוכנה על מנת שמשתמשיה יסייעו לו לאתר בה באגים.
מרדם-ביי, שהחל לפתח את התוכנה כתחביב, הפיץ אותה בתחילה כתוכנה חינמית (Freeware). בהמשך, בעקבות הפופולריות הרבה לה זכתה התוכנה ולאחר שהבין שהוא נדרש להקדיש יותר ויותר זמן לפיתוחה, החליט לשנות את רישיון התוכנה על מנת שיוכל להתפרנס מעיסוק זה. בעקבות כך, משנת 2004 התוכנה מופצת כתוכנה שיתופית (Shareware), שלאחר תקופת ניסיון של 30 יום מעלה מסך בו מתבקשים המשתמשים להירשם על מנת לתמוך בהמשך הפיתוח של התוכנה. מסך זה ניתן להסרה על ידי רישום שמחירו 20 דולרים. כיום עבודתו המרכזית של מרדם-ביי היא פיתוח התוכנה.
חייו מחוץ לפיתוח mIRC
ח'אלד מרדם-ביי נולד בשנת 1968 בעמאן שבירדן לאם פלסטינית ולאב סורי.
לפני שהחל לפתח את mIRC, למד לתואר שני במדעים קוגניטיביים באוניברסיטה.
מרדם-ביי מציין באתר הבית שלו כי בעקבות הפופולריות הרבה לה זכתה mIRC החליט לנטוש את לימודיו על מנת להשקיע את מלוא מרצו בפיתוח התוכנה.
במהלך העשור הראשון של המאה ה-21 ביקר ברשות הפלסטינית כדי להשלים מחקר הנוגע ללימודי התואר השני בתחום מדעי הסביבה.
הוא צמחוני, מסיבות מוסריות ובריאותיות.
מתגורר כיום בלונדון.
Queer Nation
Queer Nation הוא ארגון ללא מטרות רווח אמריקאי-להט"בי שנוסד במרץ 1990 בניו יורק שבמדינת ניו יורק שבארצות הברית. ארבעת המייסדים של הארגון זעמו מההסלמה של אלימות נגד להט"ב ברחובות ומדעות קדומות באומנויות ותקשורת. הארגון ידוע בשל טקטיקות העימות שלו, בסיסמאותיו ובתרגיל האאוטינג שלו.
בין סיסמאותיו הידועות ביותר: "We're here. We're queer. Get used to it" ("אנחנו כאן. אנחנו קווירים. תתרגלו לזה").
פרס אופיר לשחקנית הראשית הטובה ביותר
פרס אופיר לשחקנית הראשית הטובה ביותר הוא פרס אופיר הניתן מטעם האקדמיה הישראלית לקולנוע וטלוויזיה מאז שנת 1990 בגין הופעה של שחקנית בתפקיד ראשי, והוא מייצג את ההכרה שהשחקנית הופיעה בצורה יוצאת מן הכלל. המועמדות והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי אופיר.
מחנה קרסטינץ
מחנה קרסטינץ היה בית כלא ששימש כמחנה ריכוז בקריסטינץ שבקרואטיה בתקופת שואת יהודי קרואטיה. הוא היה ממוקם בטירה המשקיפה על הכפר.
המחנה
לפני פרוץ מלחמת העולם השנייה, בנתה ממשלת ממלכת יוגוסלביה בית כלא ליד קרסטינק והשתמשה בו למעצר אסירים פוליטיים. במרץ 1941, ערב פלישת מדינות הציר לקרואטיה, נעצרו ונכלאו בקרסטינץ מספר רב של מתנגדי המשטר מזאגרב.
כמה שבועות לאחר הכליאה התמוטטה יוגוסלביה וב-19 באפריל 1941 השתלטו על הכלא שלטונות מדינת קרואטיה העצמאית שזה עתה הוקמה. האסירים הופרדו על בסיס מוצא אתני, כאשר המחנה פוצל לחלקים "סרבים", "יהודים" ו"קומוניסטים". לאחר מבצע ברברוסה, המפלגה הקומוניסטית היוגוסלבית פתחה מחתרת בשם צבא השחרור העממי של יוגוסלביה. משטר אוסטאשה הגיב בהריגת כמה מאסירי מחנה קרסטינק.
Homework
Homework (בעברית: שיעורי בית) הוא אלבום הבכורה של צמד המוזיקה האלקטרונית הצרפתי דאפט פאנק, שיצא בתאריך ה-17 בינואר 1997 תחת הלייבלים וירג'ין רקורדס ו-Soma Quality Recordings.
הצמד הפיקו את השירים מבלי תוכניות להוציא אלבום. לאחר עבודה שהתפרשה על גבי חמישה חודשים, ובה עבדו על חומרים שהיו אמורים להיות סינגלים נפרדים, הם החשיבו את החומר טוב מספיק על מנת שיכללו בתוך אלבום.
גמר גביע אירופה לאלופות 1973
גמר גביע אירופה לאלופות 1973 התקיים באצטדיון הכוכב האדום בבלגרד, יוגוסלביה ב-30 במאי 1973, ובו נקבע כי הזוכה בטורניר גביע אירופה לאלופות לעונת היא אייאקס אמסטרדם ההולנדית, שניצחה במשחק יובנטוס האיטלקית בתוצאה 1-0. משחק הגמר נעל את המהדורה ה-18 של גביע אירופה לאלופות.
אייאקס השלימה שלוש זכיות רצופות בגביע אירופה, לאחר שהגיעה לגמר כאלופה המכהנת שזכתה פעמיים ברציפות בתואר קודם לכן, עם ניצחונות 2-0 על פנאתינאיקוס ב-1971 ו-2-0 על אינטר מילאנו ב-1972. הייתה זו זכייתה השלישית של אייאקס בתואר, והיא השלימה חמש עונות רצופות בהן נציגה הולנדית מעפילה לגמר המפעל, כשבנוסף לשלוש זכיותיה הרצופות, אייאקס עצמה העפילה לגמר ב-1969 (הפסידה 4-1 למילאן) ואחריה פיינורד זכתה בתואר ב-1970. מנגד, יובנטוס העפילה לגמר לראשונה בתולדותיה. היא הייתה לאיטלקית הרביעית שעושה זאת, אחרי פיורנטינה, מילאן ואינטר.
שתי הקבוצות העפילו לטורניר בזכות הישגיהן בעונת. אייאקס זכתה באליפות אירופה באותה עונה, ועם זאת זכתה באופן מרשים גם באליפות הולנד, תוך שהיא מנצחת 30 מתוך 34 משחקיה, ומפסידה אחד בלבד. יובנטוס זכתה באליפות איטליה באותה עונה, בפער של נקודה בלבד מסגניתה מילאן.
המשחק עצמו הוכרע משער בודד כבר בדקה החמישית, אותו כבש בנגיחה ג'וני רפ לאחר הגבהה של הורסט בלנקנבורג.
אייאקס אמסטרדם
אייאקס העפילה לטורניר כאלופת אירופה ואלופת הולנד, מה שהקנה לה העפלה אוטומטית מהסיבוב הראשון.
היא החלה את מסע ההגנה על התואר בשלב שמינית הגמר, מול צסק"א סופיה הבולגרית. במשחק הראשון בחוץ גברה אייאקס 3-1 על צסק"א, והשכילה לנצח גם בגומלין, שהסתיים בתוצאה 3-0 (צמד ליוהאן קרויף). אייאקס עלתה לשלב הבא עם 6-1 בסיכום המפגשים.
בשלב רבע הגמר פגשה אייאקס את באיירן מינכן, אלופת גרמניה המערבית. על אף עוצמתה של באיירן, הביסה אותה אייאקס 4-0 במשחק הראשון בבית (צמד לארי האן). בגומלין העלה פיט קייזר את אייאקס ליתרון אחרי שבע דקות בלבד, ועל אף המהפך שכפה גרד מילר עם צמד עוד בתוך המחצית הראשונה שקבע את תוצאת המשחק, העפילה אייאקס לשלב הבא עם 5-2 בסיכום שני המפגשים.
לאחר שגברה על המשוכה הקשה מגרמניה ברבע הגמר, המתינה לאייאקס משימה קשה גם בשלב חצי הגמר. אייאקס פגשה את ריאל מדריד הספרדית לצמד משחקים מכריע על המקום בגמר. במשחק הראשון באמסטרדם כבשה אייאקס פעמיים בתוך המחצית השנייה ועלתה ליתרון 2-0. דקות ספורות לסיום כבש פירי שער מצמק שהחזיר את ריאל לתמונה. במשחק הגומלין בחוץ השלימה אייאקס ניצחון כפול על אחת הקבוצות המעוטרות באירופה, עם 1-0 בסיום וניצחון 3-1 בסיכום שני המפגשים. אייאקס העפילה לגמר בפעם השלישית ברציפות, והרביעית בחמש עונות.
יובנטוס
אלופת איטליה פתחה את משחקיה בסיבוב הראשון בדו-קרב קשה מול אולימפיק מרסיי הצרפתית. יובנטוס פתחה את דרכה בטורניר ברגל שמאל, כשנוצחה 1-0 במשחק הראשון במרסיי. בגומלין הביתי הפכה יובנטוס את התוצאה כשהובילה 3-0 עוד במחצית הראשונה (צמד לרוברטו בטגה), תוצאה שנשמרה עד לסיום והעניקה ליובנטוס את הכרטיס לשלב הבא.
בשלב שמינית הגמר פגשה יובנטוס את מגדבורג מגרמניה המזרחית. יובנטוס ניצחה בבית 1-0, והשיגה תוצאה זהה גם בגומלין כדי להעפיל לשלב הבא עם 2-0 בסיכום שני המפגשים.
בשלב רבע הגמר פגשה יובנטוס את אויפשט ההונגרית. המשחק הראשון בטורינו הסתיים ללא הכרעה ובשוויון 0-0. בגומלין נטלה אויפשט את היתרון כבר בדקה הראשונה, והכפילה את התוצאה פחות מרבע שעה לאחר מכן. יובנטוס השלימה קאמבק מרשים, צימקה את התוצאה עוד במחצית הראשונה וחזרה לשוויון 2-2 עשר דקות בתוך המחצית השנייה, תוצאה ששלחה אותה לחצי הגמר בזכות חוק שערי חוץ.
Homework
עד לפברואר 2001, האלבום מכר מעל לשני מיליון עותקים ברחבי העולם וצבר תארים של אלבום זהב ופלטינה. סך הכל, Homework קיבל ביקורות חיוביות.
גמר גביע אירופה לאלופות 1973
יובנטוס
בחצי הגמר פגשה יובנטוס את דרבי קאונטי האנגלית. המשחק הראשון הסתיים בניצחון 3-1 ביתי ליובנטוס, הודות לצמד של ז'וזה אלטפיני. הגומלין באנגליה הסתיים ללא שערים, ובו נקבע כי יובנטוס מעפילה לראשונה בתולדותיה לגמר גביע אירופה לאלופות.
Homework
באלבום נמצאים סינגלים אשר השפיעו משמעותית על מוזיקת ההאוס הצרפתי ועל סצנת מוזיקת הדאנס העולמית, כולל הסינגלים "Da Funk" ו-"Around the World" אשר נכנסו למצעד שירי הדאנס קלאב של בילבורד, ושהשני מביניהם נכנס למצעד בילבורד הוט 100 והגיע למקום ה-61.
גמר גביע אירופה לאלופות 1973
סיכום המשחק
אייאקס של אותן שנים, בראייה ההיסטורית, נחשבת לאחת הקבוצות הגדולות בתולדות הכדורגל האירופי. המאמן הרומני סטפן קובאקס המשיך את דרכו של קודמו בתפקיד, רינוס מיכלס, שהנחיל בקבוצה את שיטת הטוטאל פוטבול. עם כוכבים גדולים כיוהאן קרויף, ארי האן, ג'וני רפ ויוהאן ניסקנס, הציבה אייאקס את אחד המערכים האיכותיים בהיסטוריה של הכדורגל האירופי. את ההמשכיות של הקבוצה ניתן היה לראות בהרכבה הפותח לגמר - עשרה שחקנים מתוך ה-11 פתחו גם בגמר הקודם. רק ג'וני רפ נכלל בהרכב לאחר שלא שותף שנה קודם.
מנגד, יובנטוס עברה שינוי ניהולי בתחילת העשור, שהפך אותה לאחת הקבוצות המובילות באירופה. הקבוצה השקיעה בשנים אלו סכום נכבד ברכש, ובלטה רכישתו של פייטרו אנסטסי תמורת מה שהיה אז לסכום שיא בהעברות בעולם. חוליית קישור יציבה עם פאביו קאפלו ופרנקו קאוזיו באגפים והתקפה איכותית עם אנסטסי, ז'וזה אלטפיני ורוברטו בטגה, הפכו את יובנטוס לקבוצה אטרקטיבית ולאחת הפייבוריטיות לזכייה בתואר.
Homework
רקע והקלטה
בשנת 1993, תומא בנגלטר וגי-מנואל דה הומם-קריסטו, חברי הצמד דאפט פאנק, הציגו דמו של המוזיקה האלקטרונית שלהם לדיג'יי סטיוארט מקמילן במסיבת רייב ביורודיסני. התכנים שעל הקלטת יצאו לאור על הסינגל "The New Wave" ב-11 באפריל 1994, על ידי "Soma Quality Recordings", לייבל טכנו והאוס סקוטי אשר נוסד ב-1991 ובין מקימיה נמנית להקתו של מקמילן, "Slam".
גמר גביע אירופה לאלופות 1973
סיכום המשחק
אייאקס פתחה את המשחק בסערה. כבר בדקה החמישית שלח הורסט בלנקנבורג הגרמני, היחיד משחקניה של אייאקס במשחק שאינו הולנדי, כדור גבוה לרחבה. על אף השמירה הצמודה של ג'אנפיירו מארקטי, התרומם ג'וני רפ ונגח את הכדור קשתית לפינה הרחוקה. דינו זוף נכנע, ואייאקס עלתה ליתרון 1-0 מוקדם מאוד במשחק.
Homework
רקע והקלטה
דאפט פאנק שבו לסטודיו במאי של 1995 על מנת להקליט את הסינגל "Da Funk", אשר יצא מאוחר יותר באותה שנה בנוסף לשיר "Rollin' & Scratchin'" תחת הלייבל "Soma".
גמר גביע אירופה לאלופות 1973
סיכום המשחק
מאותו הרגע, היה זה מפגן העוצמה של המועדון הטוב ביותר באירופה באותן שנים. יובנטוס, שסגנון משחקה התבסס על הגנה חזקה והתקפות מתפרצות, כלל לא סיכנה את השער של אייאקס. שחקניה של אייאקס, ובייחוד יוהאן קרויף, הניעו את הכדור בצורה נוחה ואלגנטית, ושלטו בכל המתרחש במגרש. אייאקס הוסיפה לייצר מצבי הבקעה, ורק חוסר ריכוז מול השער ויכולת טובה של דינו זוף מנעו ממנה להגדיל את היתרון.
Homework
רקע והקלטה
בהתאם לפופולריות הגוברת של הסינגלים של הצמד, לייבלים התחילו מעין "מלחמת הצעות" בינם, דבר אשר הוביל לכך שהצמד הוחתם בסופו של דבר בחברת וירג'ין רקורדס בשנת 1996.
מאוחר יותר, ריצ'רד בראון מ-"Soma" ציין לגבי הצמד ועזיבתם: "אומנם היינו עצובים לאבד אותם לוירג'ין, אבל היה להם את הסיכוי להצליח בגדול, דבר שהם רצו, וזה לא קורה הרבה ללהקה שהוציאה רק שני סינגלים. אנחנו שמחים בשבילם".
וירג'ין הוציאו מחדש את "Da Funk" בנוסף לבי סייד "Musique" ב-1996, שנה לפני שהוציאו את "Homework". בנגלטר ציין מאוחר יותר כי הבי סייד "לעולם לא היה אמור להיכלל באלבום, ולמעשה, 'Da Funk' נמכר כסינגל יותר מאשר Homework, אז כך או כך, יש יותר אנשים שיש להם את השיר כסינגל בפני עצמו מאשר שהוא היה על האלבום. זה בגדול הופך את הסינגל לפיצ'ר כפול."
האלבום הוקלט ומוקסס בסטודיו של דאפט פאנק, ה"דאפט האוס" בפריז. הוא עבר מאסטרינג על ידי נילש פאטל בסטודיו "The Exchange" בלונדון.
בנגלטר ציין כי "על מנת להיות חופשיים, היינו חייבים להיות בעלי השליטה. כדי להיות בשליטה, היינו צריכים לממן את מה שהיינו עושים בעצמנו. הרעיון העיקרי היה להיות חופשיים." דאפט פאנק דנו בשיטה שלהם עם ספייק ג'ונז, במאי הקליפ לשיר "Da Funk". הוא ציין כי "הם עשו הכל על סמך איך שהם רצו לעשות את זה. לעומת 'הו, הוחתמנו בלייבל הזה, אנחנו מוכרחים להשתמש בתוכנית שלהם'. הם לעולם לא רצו לעשות משהו שיגרום להם להתבאס מליצור מוזיקה."
על אף שוירג'ין רקורדס מחזיקים בזכויות הפצה בלעדיות על החומר של דאפט פאנק, הקלטות המאסטר של הצמד עדיין בבעלותם דרך לייבל התקליטים שהקימו, "Daft Trax".
כתיבה הלחנה
דאפט פאנק הפיקו את השירים הכלולים ב-"Homework" בלי תוכנית להוציא אלבום. בנגלטר ציין כי "זה היה אמור להיות רק לקט של סינגלים, אבל כתבנו כל כך הרבה שירים לאורך תקופת זמן של חמישה חודשים ששמנו לב שיש לנו אלבום טוב." הצמד סידרו את רשימת השירים כך שתכסה ארבעה צדדים של שני תקליטי ויניל. דה הומם-קריסטו ציין, "לא היה נושא מכוון כלשהו בגלל שכל השירים הוקלטו לפני שסידרנו את רשימת השירים. הרעיון היה לשפר את השירים על ידי לסדר אותם איך שסידרנו אותם; לעשות את זה 'יותר' כאלבום." המוזיקה והמילים לאלבום נכתבו כולם בחדרו של בנגלטר. השם Homework, כך בנגלטר הסביר, קשור ל"עובדה שעשינו את התקליט בבית, באופן מאוד זול, מאוד מהר, וספונטני, בניסיון לעשות דברים מגניבים".
רוב השירים באלבום הם אינסטרומנטליים, אך ישנם כמה שירים בהם ניתן להאזין לשירה של הצמד. רוב המילים בשירים אלו הן חזרתיות, כמו בשיר Around the World, שם המשפט היחיד שנאמר הוא "Around the World", כשם השיר.
השיר הבא באלבום, "WDPK 83.7 FM", הוא מחווה לרדיו FM בארצות הברית. השיר שמושמע לאחר מכן, "Revolution 909", הוא רפלקציה על העמדה של הממשלה הצרפתית כנגד מוזיקת דאנס ומסיבות רייב.
"Revolution 909" עוקב לשיר "Da Funk", אשר שולף מאפיינים ממוזיקת פאנק ואסיד. על פי אנדרו אש מ-"Boca Raton News", הלחן של השיר "בנוי על גיטרת פאנק קופצנית כדי להעביר את מסר השיר של כיף סתמי".
אי הילדים (סדרת טלוויזיה)
אי הילדים (באנגלית: Children's Island) היא מיני-סדרת טלוויזיה בריטית המבוססת על הספר אי הילדים מאת מירה לובה. הסדרה שודרה לראשונה ב-1 ביולי 1985 בערוץ BBC One לפי תסריט של חנן פלד ובבימויו של נתנאל גוטמן.
Homework
כתיבה הלחנה
בנגלטר הביע כי הנושא של "Da Funk" כלל חשיפה של אלמנט פשוט ומשונה שנהיה מקובל ומתפתח לאורך הזמן. סאל סינקמני מ-"Slant Magazine" שיבח את השיר כ"לא מרפה", ובוב גאג'רסקי מ-"Westnet" קרא לשיר "מפגש יפהפייה של Chic (סביב הזמן של השיר "Good Times", אך ללא שירה) ומוזיקת אלקטרוניקה של שנות ה-90. השיר הופיע בפסקול לסרט "The Saint" משנת 1997 ונבחר למקום ה-18 ברשימתם של פיצ'פורק "200 השירים הטובים של שנות התשעים".
אי הילדים (סדרת טלוויזיה)
עלילה
במהלך מלחמת העולם השנייה מזמין נשיא ארצות הברית לארח בארצו ילדים מלונדון הסובלים מההפצצות האוויריות של גרמניה. הם מועברים לארצות הברית בספינות אשר אחת מהן מותקפת על ידי צוללת גרמנית ושוקעת. רוב הילדים מצליחים להחלץ מהספינה הטובעת אך ספינת הצלה אחת עם 11 ילדים נסחפת ונחשבת כאבודה. ספינת ההצלה מגיעה לאי בודד שם הילדים, על מנת לשרוד, מארגנים את עצמם בצורה של מדינת ילדים קטנה, שבה לכל אחד יש משימות מוגדרות משלו. למרות סכסוכים פרטניים, הם מצליחים לשרוד באי.
Homework
כתיבה הלחנה
השיר "Phœnix" משלב אלמנטים של מוזיקת גוספל ומוזיקת האוס. הצמד החשיבו את "Fresh" כשיר קליל עם מבנה הומוריסטי. איאן מאת'רס מ-"Stylus Magazine" ביקר את השיר, וציין כי הוא "פשוט לא מרגיש כמו החוף רק בגלל הגלים הנשמעים ברקע".
אי הילדים (סדרת טלוויזיה)
עלילה
באנגליה ובארצות הברית מאמינים שהילדים הנעדרים מתים. רק ויליאם, בנו של נשיא ארצות הברית, משוכנע שהם עדיין בחיים. לבסוף, הוא מצליח לשכנע את אביו והוא יוזם חיפוש שמוביל בסופו של דבר להצלחה.
Homework
כתיבה הלחנה
הסינגל "Around the World" נושא השפעות מהשיר של גרשון קינגסלי "Popcorn". הקליפ לשיר בוים על ידי יוצר הסרטים, זוכה פרס האקדמיה הצרפתי, מישל גונדרי, שהשווה את קטע הבס בשיר לקטע של "Good Times" של Chic. כריס פאוור מ-"BBC Music" קרא לשיר "אחד מהשירים הקליטים של העשור". הוא ציין כי הוא היה "דוגמה מושלמת לסאונד של דאפט פאנק בנקודתו הכי נגישה: קטע בס פוסט-דיסקו בוגי, עם קמצוץ מינימלי של מלודית סינת', ועם הוק אחד מתמיד".
איאן מאת'רס מ-"Stylus Magazine" אמר כי "אין מצב שתרצו לשמוע את Homework מבלי Around the World".
השיר "Teachers" הוא ריף על השיר של פריס מיטשל "!!Ghetto Shout Out", שיצא ב-1995 תחת הלייבל "Dance Mania". השיר הוא מחווה למספר השראות של דאפט פאנק מסוגת מוזיקת האוס צרפתית, כולל משתפי פעולה לעתיד כמו Romanthony, DJ Sneak וטוד אדוארדס. השיר "Oh Yeah" מארח את DJ Deelat ואת DJ Crabbe.
"Indo Silver Club" מכיל סמפל מהשיר "Hot Shot" של הזמרת קרן יאנג. לפני כלילתו ב-"Homework", הוא שוחרר כסינגל בידי הלייבל Soma Quality Recordings בשני חלקים. לסינגל לא היה קרדיט לאף אמן על האריזה, ועל זאת נחשב כי נוצר על ידי המפיקים הבדיוניים "Indo Silver Club". השיר האחרון, Funk Ad" הוא קטע מהשיר "Da Funk" אשר נוגן ברוורס.
סינגלים
ב-Homework מוצגים סינגלים אשר השפיעו משמעותית על מוזיקת האוס צרפתית ועל סצנת מוזיקת הדאנס העולמית. הסינגל הראשון מהאלבום, "Alive", נכלל כבי סייד בסינגל "The New Wave", אשר יצא באפריל של שנת 1994.
הסינגל השני מהאלבום היה הסינגל "Da Funk". תחילה הוא יצא על ידי הלייבל "Soma" בשנת 1995, ולאחר מכן יצא מחדש תחת הלייבל של וירג'ין רקורדס בשנת 1996. השיר נהפך לסינגל הראשון של הצמד אשר דורג במקום הראשון במצעד שירי הדאנס קלאב של בילבורד. הסינגל הגיע למקום השביעי במצעד הבריטי והצרפתי. הסינגל השלישי, "Around the World", היה להצלחה מסחרית ומבוקרת והיה הסינגל השני של הצמד אשר הגיע למקום הראשון במצעד שירי הדאנס קלאב של בילבורד. בנוסף, הגיע הסינגל למקום ה-11 במצעד הסינגלים האוסטרלי, למקום החמישי במצעד הסינגלים הבריטי, ולמקום ה-61 במצעד בילבורד הוט 100.
באוקטובר 2011, מגזין NME דירגו את "Around the World" במקום ה-21 ברשימתם "150 השירים הטובים ביותר מ-15 השנים האחרונות".
הסינגל השלישי מהאלבום, "'Burnin", יצא בספטמבר של שנת 1997 ונבחר למקום ה-30 במצעד הסינגלים הבריטי. הסינגל האחרון מהאלבום היה "Revolution 909". הוא שוחרר בפברואר של שנת 1998 והגיע למקום ה-47 במצעד הסינגלים הבריטי ולמקום ה-12 במצעד שירי הדאנס קלאב של בילבורד.
עטיפת האלבום
עטיפת האלבום מציגה את הסמליל של הלהקה הצבוע באדום כשהוא על גבי רקע של בד סאטן שחור. את הסמליל עיצב חבר הצמד דה הומם-קריסטו. הקונספט של העטיפה ילווה את דאפט פאנק באלבומיה הבאים כאשר על העטיפות יופיעו הלוגו של הלהקה, אך בצבעים וטקסטורות שונות, ומאחוריו יופיע רקע שחור (כדוגמת Discovery שבו הכתב מופיע בצבע כסוף, השתקפות הכתב היא בצבעי הקשת והטקסטורה של הלוגו נראית כמו מתכת במצב צבירה נוזל).
ביקורות
ההצלחה של Homework הביאה תשומת לב מרחבי העולם למוזיקת האוס פרוגרסיבית צרפתית והביאה תשומת לב למוזיקת האוס צרפתית. לפי הוילג' ווייס, האלבום חידש את מוזיקת ההאוס וסטה מנוסחת מוזיקת הדאנס האירופאית.
בספר "1001 אלבומים שאתה חייב לשמוע לפני שאתה מת", המבקר אלכס ריינר מציין כי Homework קושר את סגנונות המועדון המבוססים ל"אקלקטיות המתפתחת" של סוגת ה"ביג ביט". לטענתו, האלבום שימש הוכחה לכך ש"יש למוזיקת דאנס יותר מסמים וסאונדים מתוכנתים בקלידים."
מגזין קלאש תיארו אותו כ"נקודת כניסה" נגישה ל"שירה מתפתחת על סף הכניסה למיינסטרים".
בשנת 2009, בריאן לינדר מ-"IGN" תיאר את Homework כאלבומו השלישי הטוב ביותר של הצמד. הוא קיטלג את הדרך בה השתמשו בכישרונם הייחודי על מנת לשלב את סגנונות ההאוס, אסיד, טכנו ופאנק אל תוך האלבום כ"הישג מסחרר". הוא הסו מ"eMusic" הסכים, ושיבח את Homework על האופן בו תפס "תחושה של חקר וגילוי" כתוצאה מ"שנים של חקר מעמיק של מיטב תקליטי ההאוס, טכנו, אלקטרו והיפ הופ".
דייוויד בראון כתב באנטרטיינמנט וויקלי, שהצמד ידע להשתמש ב"שילוב העליז שלהם של היפ הופ, אמביינט וטכנו" כדי ליצור את האלבום. הוא כינה את האלבום כ"דיסקו האידיאלי לאנדרואידים".
שון קופר מ-AllMusic כינה את האלבום "קלאסיקה כמעט ודאית" ו"חיוני".
כריס פאוור מ-"BBC Music" השווה את הגישה של "פחות זה יותר" שבאה לידי ביטוי באלבום לשימוש בקומפרסורים "מחווה סונית" לתחנות רדיו FM ש"תרמו לאובססיות הצעירות ברוחן של דאפט פאנק". סאל סינקמני מ-"Slant Magazine" כתב כי "על אף שכמה שירים יותר פרועים מאשר מדויקים", יותר להקות מודרניות שאפתניות כמו האבלנצ'ז לא היו מתקיימות אלמלא "Da Funk".
איאן מאת'רס מ-"Stylus Magazine" ציין כי "יש ליבה של עבודה קלאסית בלתי ניתנת להפרדה ב-"Homework", המסתתרת בין הטוב בלבד, וכשיש לך אלבום בכורה קלאסי המוחבא בין קווי מתאר של הגמלוניות האדירה של בכורתם, קשה שלא להיות מתוסכל."
על פי סקוט וודס מהוילאג' וויס, "דאפט פאנק [הסירו] את המכסה של הצנרות [היצירתיות]" עם יציאתו של Homework. בביקורת רטרוספקטיבית עבור פיצ'פורק, לארי פיצמוריס דירג את האלבום בציון של 9.2 מתוך 10. הוא ציין כי "Homework נשאר יחיד במינו בקטלוג של דאפט פאנק, התקליט 'חימם' את הבמה לקריירה של הצמד עד עצם היום הזה—הצלחה מסחררת ועלייה אשר עדיין ממשיכה באייקונוגרפיית פופ, ובנויה על היכולת דמוית טריק לעוות ולשחק עם מוסכמות העבר של מוזיקת הדאנס על מנת ליצור משהו שנראה עתידני." בניגוד לכך, רוברט קרייסטגאו מהוילאג' וויס ציין כי "Da Funk" הוא קטע מיטבי ופירט כי הוא "שיר טוב על אלבום שלא באמת שווה את הזמן או הכסף שלכם".
דרן גאוול ממגזין "Drop-D" נתן גם כן סקירה שלילית, וציין כי "Homework היא יצירתם של כמה תקליטנים שנשמעים כמו חובבנים במיטבם."
הצלחה מסחרית
דאפט פאנק רצו שרוב ההנפקות של האלבום יהיו בפורמט של תקליט ויניל, אז תחילה הונפקו רק 50,000 עותקים של האלבום בפורמט של ויניל. לאחר הוצאת האלבום לאור, המכירות המסחררות של האלבום גרמו למפיצים להאיץ את ההנפקה על מנת לספק את הביקוש של הקונים. האלבום הופץ ב-35 מדינות סביב העולם, והגיע לשיאו כשדורג במקום ה-150 במצעד הבילבורד 200. ראשית, Homework דורג במצעד האוסטרלי ב-27 באפריל 1997; הוא צעד במצעד במשך שמונה שבועות כשבשיאו הגיע למקום ה-37. בצרפת, האלבום הגיע למקום השלישי וצעד במצעד במשך 82 שבועות. ב-1999, האלבום הגיע למעמד של אלבום זהב בצרפת על כך שמכר יותר מ-100,000 עותקים. ב-11 ביולי 2001, האלבום הוכתר לאלבום זהב על ידי איגוד תעשיית ההקלטות האמריקאי, דבר אשר הורה על מכירות של מעל לחצי מיליון עותקים בארצות הברית. עד לאוקטובר 1997, האלבום מכר מעל ל-220,000 עותקים סביב העולם. בילבורד דיווחו כי על פי וירג'ין רקורדס, שני מיליון עותקים נמכרו עד לפברואר 2001. עד לספטמבר של שנת 2007, האלבום מכר 605,000 עותקים ברחבי ארצות הברית.
סיבוב הופעות
מחודש ינואר עד חודש דצמבר של שנת 1997, יצאו הצמד לסיבוב הופעות מסביב לאירופה ואמריקה על מנת לקדם את האלבום. סיבוב ההופעות נקרא "Daftendirektour" והוא אירע באיטליה, ארצות הברית, גרמניה, צרפת, בריטניה, נורווגיה, שוודיה, שווייץ, דנמרק, בלגיה, קנדה, הולנד, אירלנד, ספרד ואוסטריה.
D.A.F.T.: A Story About Dogs, Androids, Firemen and Tomatoes
בשנת 2000, הוציא הצמד אוסף וידאו קליפים של שירים וסינגלים מהאלבום בשם "D.A.F.T.: A Story About Dogs, Androids, Firemen and Tomatoes". אף על פי שהכותרת נובעת מהופעתם של כלבים ("Da Funk" ו-"Fresh"), אנדרואידים ("Around the World"), כבאים ("'Burnin") ועגבניות ("Revolution 909") בקליפים, אין עלילה מגובשת המחברת בין הקליפים השונים.
מלחמת האזרחים במיאנמר (2021–הווה)
מלחמת האזרחים במיאנמר (בבורמזית: ၂၀၂၁-၂၀၂၃ မြန်မာနိုင်ငံ ပြည်သူ့ခုခံတွန်းလှန်စစ်) היא מלחמת אזרחים שפרצה במיאנמר בין כוחותיה של החונטה הצבאית שהשתלטה על המדינה ומכנה את עצמה "המועצה למנהל המדינה", לבין קואליציה של גורמים מורדים בהנהגת המפלגה שהודחה מהשלטון.
המלחמה החלה כתוצאה מהפיכה צבאית, בה בפברואר 2021 הדיחה החונטה הצבאית מהשלטון את מפלגת הליגה הלאומית לדמוקרטיה, שנבחרת בבחירות שנה קודם לכן. הדחתה של המפלגה מהשלטון הובילה להקמתה של ממשלת צללים בשם ממשלת האחדות הלאומית, שאיגדה תחתיה מיליציות שונות המתנגדות לשלטון.
נכון לפברואר 2023 שולטת החונטה הצבאית על מוקדי הכוח המרכזיים של המדינה, בעוד צבא ההתנגדות שולט על כ־40–50% משטחי הפריפריה, והמלחמה נמצאת במצב של קיפאון.
רקע
מאבקים מזוינים בין קבוצות אוכלוסייה במיאנמר התקיימו באופן רציף מאז עצמאותה של המדינה בשנת 1948. במקרים מסוימים התקיים במדינה שלטון המבוסס על דמוקרטיה ייצוגית, אולם בתקופות רבות הייתה מיאנמר תחת משטר צבאי. לעיתים התקיימו גם תחת המשטר הצבאי בחירות לממשלה, אולם לעיתים המשטר הצבאי מנע מהמפלגה המנצחת לאחוז בשלטון בפועל, ולעיתים הוגבלה למפלגות האפשרות להתמודד.
בשנת 1990 מפלגת הליגה הלאומית לדמוקרטיה זכתה לרוב משמעותי בבחירות, אולם לא הצליחה לבסס את שלטונה בעקבות סירובה של ההנהגה הצבאית. בשנת 2015 ניצחה שוב המפלגה בבחירות, ובפעם הזו כן הצליחה המפלגה להחזיק בשלטון בפועל, וכוננה במיאנמר משטר עם אלמנטים מסוימים של דמוקרטיה מודרנית, לראשונה מזה עשרות שנים. גם בתקופה זו החירות במדינה הייתה מוגבלת, ונשמרה תמיד השפעה רבה של הצבא על הנעשה במוסדות השלטון. אולם הפתיחות היחסית שהייתה במדינה בשנים אלו, איפשרה בשנים אלו לראשונה חשיפה של הציבור הרחב למינון גבוה של רעיונות ומידע ממדינות אחרות, ביניהן דמוקרטיות ליברליות מערביות. נסיבות אלו הובילו לכך שההפיכה הצבאית של שנת 2021 התקבלה בציבור בהתנגדות עזה יותר מהפיכות אחרות שהיו בהיסטוריה.
פרוץ המלחמה
לאחר שבשנת 2020 מפלגת הליגה הלאומית לדמוקרטיה זכתה בבחירות, הודחה המפלגה מהשלטון בהפיכה צבאית שהתרחשה בפברואר 2021. בהפיכה השתלטה על המדינה בכוח חונטה צבאית בשם המועצה למנהל המדינה, והיא הכריזה על מצב חירום לאומי והשהיית הבחירות. המפלגה המודחת איבדה את השלטון הרשמי במוסדות המדינה, אולם הקימה ממשלת צללים שכונתה ממשלת האחדות הלאומית והנהיגה את ההתנגדות לחונטה.
ההתנגדות הציבורית החלה בהפגנות רחוב מסיביות אך שלוות בעיקרן, והמצב החריף כאשר צבא החונטה השתמש באלימות מול ההפגנות, אקט אשר עורר לפעולה מוחים נוספים, לעיתים אף מאזורים עירוניים בלב אזורי שליטת החונטה, להצטרף לקבוצות גרילה חמושות ולהגדיל את כוח ההגנה העממי. תוך זמן קצר הסלימה המחאה לכדי מלחמת אזרחים של ממש. ממשלת האחדות הלאומית הקימה זרוע צבאית בשם כוח ההגנה העממי. כוח ההגנה העממי התרחב במהירות כאשר מצטרפים אליו לא רק תומכיהם של המפלגה המודחת, אלא קבוצות נוספות באוכלוסייה שחברו למען המטרה המשותפת להדיח את המשטר הצבאי.
התפתחות המלחמה
ההתנגדות לשלטון לא הצליחה לשמור על מומנטום עקבי, אולם עוצמת ההתנגדות התגברה בשנת 2022. בתקופה זו התחזק שיתוף הפעולה בין הלוחמים מטעם ממשלת האחדות הלאומית עם הארגונים האתניים החמושים של מאינמר, המכונים בהכללה EAO, ומנהלים במשך עשרות שנים פעולות מיליציה כנגד השלטון. שיתוף הפעולה הזה חיזק את צבאם של המתנגדים לשלטון, "כוח ההגנה העממי", אולם יצרו צבא עם מבנה פיקוד ארעי וללא היררכיה ברורה.
על פי הערכת מכון ברוקינגס בשנת 2022 כוח ההגנה העממי כלל למעלה מ־250 יחידות שכללו כ־65,000 חיילים, ונכון לפברואר 2023 מחזיקים כוחותיו, ככל הנראה, בשליטה על כ־40–50% משטחי המדינה. על פי מרבית ההערכות, השטחים בהם מחזיקים המורדים כוללים בעיקר אזורים כפריים ושטחי ג'ונגל, בהם המשילות של החונטה הצבאית חלשה יחסית, בעוד החונטה הצבאית שולטת בעיקרם של המרכזים העירוניים ומוקדי האוכלוסייה.
לאורך תקופת המלחמה ביצעו מפעם לפעם כוחות החונטה הצבאית השלטת קמפיינים במטרה למגר את ההתנגדויות, אולם נכון לפברואר 2023, קמפיינים אלו לא הצליחו להשיג תוצאות משמעותיות. במקביל כוח ההגנה העממי מבצע מפעם לפעם מתקפות על בסיסים של הצבא והמשטרה, שקרובים לאזורים שבשליטתו.
נכון לפברואר 2023 נמצאת המלחמה במצב של קיפאון. על אף גדילתו של כוח ההגנה העממי, פערי הכוחות והעוצמה לטובת החונטה הצבאית נותרו גדולים מאוד. בעוד השלטון משתמש במשאבי המדינה למימון המלחמה וקניית אמצעי לחימה מרוסיה וסין, כוח ההגנה העממי מתבסס בעיקר על תרומות, וטיב גיוסן של התרומות אינו קבוע.
מצב החירום הלאומי והשהיית הבחירות
כאשר החונטה הצבאית השתלטה על המדינה, הם השהו את הבחירות במדינה באמצעות הכרזה על "מצב חירום לאומי". על פי חוקי המדינה, ניתן להאריך מצב חירום לאומי פעמיים בלבד, ובשנה אחת כל פעם. כתוצאה מכך, מצב החירום הלאומי עליו הכריזה החונטה הצבאית אמור היה לפוג בינואר 2023, ועל פי חוקי המדינה אמורות להתקיים בחירות שישה חודשים לאחר מכן. בינואר 2023 האריכה החונטה את מצב החירום הלאומי בשישה חודשים נוספים, תוך ציון "נסיבות חריגות". במקביל החל הממשל לבצע מספר הכנות שנתנו לגורמים בינלאומיים את הרושם שהוא מתכונן לקיום בחירות בשלב כלשהו של שנת 2023, אם כי נכון לתחילת השנה טרם ברור עד כמה הבחירות יהיו חופשיות.
מעורבות בינלאומית במלחמה
מראשית המלחמה קראו גורמים שונים – ביניהם איגוד מדינות דרום-מזרח אסיה והאו"ם – לעצירת המלחמה.
שני הצדדים הלוחמים ביקשו להסתייע בשותפים בינלאומיים. בעוד החונטה הצבאית משתמשת בקופת האוצר הלאומית כדי לרכוש נשק מרוסיה וסין, כוח ההגנה העממי קיבל בעיקר "סיוע לא קטלני" מארצות הברית.
בדצמבר 2022 העבירה מועצת הביטחון של האו"ם את החלטה 2669, לפיה יש להגביר את הלחץ הבינלאומי על צבא מיאנמר להפסקת המלחמה, וכן את הלחץ על רוסיה וסין לחדול מאספקת נשק למלחמה. בסוף דצמבר 2022 הגיע למיאנמר נציג מיוחד מסין שמטרתו לבחון את הצורך במעורבות סינית לעצירת המלחמה, ובמקביל הפעילה סין לחצים על מדינות האזור לקבל את השלטון החדש במדינה . המעורבות של סין בנעשה במיאנמר נמצאת בניגוד לעמדתו של איגוד מדינות דרום-מזרח אסיה, שחרת על דגלו למנוע השתלטות של המעצמות הגדולות על מדינות האזור, ומצב זה יצר קונפליקט דיפלומטי.
כריש-שן שורי
כְּרִישׁ-שֵׁן שׁוֹרִי (מכונה גם: כריש חול נמרי; שם מדעי: Carcharias taurus) הוא מין כריש מהמשפחה כרישי חול, השוחה באזורי מים רדודים וחמימים עד ממוזגים בכל האוקיינוסים.
כריש זה מצוי בסכנת הכחדה עקב דיג יתר ודיג לספורט, דיג של טרפו ועקב רבייה נמוכה. במספר מקומות (כמו לחופה המזרחי של ארצות הברית) הכרישים נפגעים גם מזיהום הים.
תיאור
אורכו של כריש שן שורי בוגר ומשקלו 95–159 ק"ג. הוא בעל מבנה שינים גדולות ומשוננות הבולטות מקצה לסתו והוא בעל סנפירים נמוכים ושטוחים עם ראש מחודד המופנה כלפי מעלה, כשהזנב בעל אונות ארוכות הדומות לזנבות כרישים אחרים.
כריש השן משריץ כ-50 עוברים מבטן הנקבה, אך העוברים מפתחים קניבליזם וטורפים אחד את השני, כשרק אחד מהם יוצא מהרחם באורך של כמטר אחד. בשל כך ובשל הרבייה המתרחשת כל שנתיים עד שלוש הכריש לא מתרבה בהצלחה, מה שמאיץ את סכנת ההכחדה שלו.
התנהגות
כריש זה הוא הכריש היחיד שידוע שעולה למלא את קיבתו באוויר, מה שמונע ממנו לצוף בציד, כך שהוא יכול להתקרב בעדינות ובזריזות אל הטרף
הוא נפוץ במים רדודים, חופים חוליים, שפכי נהרות ושוניות אלמוגים ולעיתים גם במים עמוקים יותר. הכריש צד לרוב בלילה והוא ניזון ממקרלים, צלופחים, מנטות, דגי חרב ומטונות וכן מכרישים קטנים יותר. לרוב הכריש צד לבדו אך לעיתים נצפים להקה של כרישים צדים יחדיו ואף חוטפים דיג מרשתות.
נפות טורקיה
על פי החלוקה המנהלית של טורקיה (נכון ל-2021) טורקיה מחולקת ל-7 מחוזות (חלוקה כללית, חסרת משמעות ממשלית) המחולקים ל-81 נפות (בטורקית: יחיד il, רבים iller).
כריש-שן שורי
תקיפות כרישים
כריש השן בעל מראה מאיים אך איננו רואה באדם טרף ולמעשה הוא בעל אופי רגוע יחסית לכרישים קרובים, מה שמאפשר לשחות לצידו באקווריומים ציבוריים שונים. לעיתים כרישים יתקפו אנשים שהאכילו אותם, התקרבו אליהם או דגו אותם ברשתות, נוסף על כרישים שחוטפים דגים שנתפסו ברשתות לדייגים. בעולם נרשמו 29 תקיפות של כריש זה, גם ללא התגרות, אך אף אחת לא הייתה קטלנית.
נפות טורקיה
הנפות נושאות בדרך כלל את שמה של בירתן (İl Merkezi - "מרכז הנפה"). בראש הנפה, שנקראה בעבר בטורקית עות'מאנית "וילאייט" (vilayet), עומד מושל - "ואלי" ("vali"), ומִנְהֶלֶת הנפה נקראת "ואליליק" (valilik). בניגוד למחוזות, לנפות יש תפקיד מנהלי ולא סטטיסטי גרידא, והן מהוות גם את אזורי הבחירה בבחירות הכלליות במדינה. איסטנבול מחולקת לשלושה אזורי בחירה, ואילו איזמיר ואנקרה לשני אזורים כל אחת. לנפות ניתן קוד המשמש בין היתר על לוחיות רישוי לרכב שרישוין בנפה וכקידומת לכתובות המיקוד שבתחומה. מספרי הקוד של הנפות הושמו לפי סדר האלפבית הטורקי ביום הנהגת השיטה. הנפה האחרונה באותה עת הייתה נפת זונגולדק שמספרה 67, ולנפות שנוספו לאחר מכן הושמו מספרי קוד לפי סדר היווסדן (זהה לשיטה ולמצב בצרפת).
היידובסרמן
היידובסרמן (בהונגרית: Hajdúböszörmény) היא עיר בצפון מזרח הונגריה, כ-20 ק"מ מצפון לדברצן. בעיר ממוקמים חלק ממבני אוניברסיטת דברצן. העיר בנויה באופן טבעתי, בדומה לפריז. מקור תוכנית הבניה, מתקופת ימי הביניים, היה הרצון ליצור מרחב נוח להגנה מפני פלישה או התקפה. בעיר שיעור גבוה של חקלאים, ובהתאם לכך, גם שיעור הבנייה הכפרית גבוה, ובעיר ישנן גדרות חקלאיות רבות. בעיר קיים מוזיאון המנציח את נדידת העמים ואת השפעותיה על המרחב הגאוגרפי הסביבתי, ובו ממצאים ארכאולוגיים מהתקופה.
היסטוריה
אזור היידובסרמן היה מיושב עוד מהתקופה הפרה היסטורית. בין המאות 10 ו-13 ישבה באזור אוכלוסייה מוסלמית, שמקורה כנראה בשבטים סרצנים. תחת בית ארפד עסקו בני שבטים מוסלמים אלה במסחר, אך בעת הפלישה המונגולית לאירופה בסוף המאה ה-13 נפגעו והושמדו או נאלצו לנטוש את האזור.
בשנות התשעים סבלה העיר ממשבר כלכלי והאבטלה בה האמירה. בין היתר נסגר מפעל "ג'נרל אלקטריק" בעיר, עקב מעבר הייצור למזרח הרחוק. זו אחת הסיבות לכך שמספר תושבי העיר לא עלה משנת 1985 ועד היום (2016).
קהילה יהודית
בראשית שנות הארבעים של המאה ה-20 היו בעיר פחות מאלף יהודים - כשלושה אחוזים מכלל תושביה, רובם בעלי מלאכה וסוחרים. הם השתייכו לקהילה האורתודוקסית. במאי 1944, כחודש לאחר כיבוש האזור והונגריה כולה על ידי הגרמנים, הוקם גטו בעיר והיהודים הצטוו להיכנס אליו. עשרות גברים גויסו לעבודת כפייה וכך ניצלו מהגירוש שהחל ב-16 ביוני. יהודי העיר גורשו לדברצן ובין 25 ל-28 ביוני גורשו למחנה שטרסהוף שבאוסטריה ולאושוויץ.
גלקסי טאב 2 10.1
גלקסי טאב 2 10.1 (Samsung Galaxy Tab 2 10.1) הוא מחשב לוח מבית סמסונג שהוכרז בפברואר 2012. הוא הטאבלט השני בסדרת Galaxy Tab, והשני בגודל 10.1 אינץ' (כשמו),אחרי Galaxy Tab 10.1. לטאבלט זה שלושה דגמי משנה: דגם עם חיבור לרשת 3G (רשת הדור השלישי), P5100, ושני דגמים נוספים, המתחברים לרשת רק באמצעות Wi-Fi, והם P5110, וכן דגם שכולל חיישן אינפרא-אדום, המשמש לשידור לטלוויזיה P5113.
לכל גרסאות הטאבלט שוחררו שלוש גרסאות רשמיות של סמסונג בלבד:
הארלמרמיר
הארלמרמיר (באנגלית: Haarlemmermeer; ) היא עיר במחוז צפון הולנד שבהולנד. נכון ל-2019, אוכלוסיית העיר מונה 154,235 אלף תושבים.
נמל התעופה הבינלאומי הראשי של הולנד סכיפהול נמצא בהארלמרמיר.
היסטוריה
במקור, רוב שטחה של הארלמרמיר היה ביצת כבול. בשנת 1531 שטח הארלמרמיר המקורי היה שטח של 26.0 קמ"ר, וסמוך לו היו שלושה אגמים קטנים יותר: Leidsche Meer (אגם לידן), Spiering Meer, וה-Oude Meer (האגם הישן), עם שטח משולב של כ-31 קמ"ר. האגמים התחברו לאחד לאחר מספר מקרי שטיפונות במהלכם נעלמו גם מספר כפרים באזור. הארלמרמיר יכולה להיות מקום מסוכן במהלך סערות. מקרה מפורסם היה כאשר פרדריק הנרי, בנו הבכור של פרידריך החמישי, הנסיך הבוחר מפפאלץ טבע באגם במהלך ניסיון לחצות אותו ב-7 בינואר 1629 והוא בן 15 בלבד.
במהלך השנים הועלו מדי פעם בפעם רעיונות של ניקוז האגם אך הדבר אף פעם לא צלח. רק בנובמבר 1836 לאחר שהוריקן כבד הכה את האזור וגרם לשיטפון עד שערי אמסטרדם וליידן, עורר הדבר תשומת לב בכל המדינה ועניין ניקוז האגם עלה עוד יותר לסדר היום. ב-1 באוגוסט 1837, מינה וילם הראשון, מלך הולנד, ועדה אשר הציעה תוכנית לניקוז האגם, ובמאי שלאחר מכן, החלו העבודות. עד 1 ביולי 1852 נערכו העבודות והאזור היה לקרקע יבשה דבר אשר גרם בשנת 1854, לעיר ליידן הסמוכה, לדרוש שליטה על השטח שיהיה חלק ממנה, אך בתי המשפט החליטו לטובת האומה להקים במקום את העיר הארלמרמיר והיא נעשתה לחלק ממחוז צפון הולנד בצורה רשמית ב-16 ביולי 1855. הכנסייה הראשונה נבנתה באותה השנה, ובשנת 1877 היו שבע כנסיות בעיר. עד שנת 1860 אוכלוסיית העיר הייתה 7,237, וארבעים שנה מאוחר יותר, בשנת 1900, היא עמדה על 16,621.
נמל התעופה סכיפהול
בשנת 1917 הוקם שדה תעופה צבאי בסמוך למבצר הישן של שיפהול. בימינו, נמל התעופה סכיפהול הוא מרכז התעופה האזרחי העיקרי בהולנד. בשנת 1926, מועצת העירייה של אמסטרדם קיבלה לידיה את ניהול סכיפהול. סכיפהול היה שדה התעופה השני באירופה שנסללו בו מסלולי טיסה, בשנים 1937–1938, אחרי שדה התעופה של סטוקהולם. והשם "סכיפהול", שנזכר כבר ב-1447, עשוי להצביע על כך שהיא שימשה כמקור לעץ (scip בגותית). לפי פירוש אחר, מקור השם הוא בביטוי "גיהנום לספינות", מאחר שבמקום זה טבעו אוניות רבות, וברוח דומה נקשר השם למילה "hol" שמשמעותה בימי הביניים הייתה "חור" או "קבר". לפי פירוש הפוך לחלוטין, מקורב השם לשורש "hal" או "אולם", ומציע כי סכיפהול שימש דווקא כמקום מקלט לספינות.
בשנת 2017 זכה במקום העשירי בדירוג "שדה התעופה הטוב בעולם" של מגזין "Travel + Leisure".
בשנת 2020 זכה הנמל במקום התשיעי בדירוג "שדה התעופה הטוב בעולם" של SKYTRAX.
כלכלה
מרכז הסחר העולמי סכיפהול, אשר ממוקם בנמל התעופה סכיפהול, מעסיק רבים מתושבי העיר. המטה המרכזי של ארבע חברות תעופה הולנדיות, טראנסאוויה, מרטינאייר, KLM Cityhoppe,TUI fly, ממוקמים בשדה התעופה סכיפהול שבעיר. משרדיה של ברית חברות התעופה SkyTeam, ממוקמים במרכז הסחר העולמי. לאיראן אייר יש את מרכז המכירות הגדול ביותר שלה במרכז הסחר העולמי. לניפון קרגו איירליינס גם משרדים אזוריים באירופה אשר ממוקמים במרכז הסחר.
לייבוש לייזר
תולדותיו
נולד בפשבורסק (אז בגליציה, כיום בפולין) לרבי יעקב לייזר, לימים האדמו"ר השני מפשעווארסק, ולאלטא בינה, בתו של רבי משה יצחק גווירצמן, לימים האדמו"ר הראשון מפשעווארסק. בשנות השואה שהה בסיביר. לאחר המלחמה שהה עם הוריו בדרום פולין בעיר קראקוב. שם היה תלמידו של הרב עקיבא גרוס רבה של גלייביץ. ב-1948 עברה משפחתו לפריז וב-1957 לאנטוורפן. בשנת ה'תשט"ו (1955) החל ללמוד בישיבת בעלז בירושלים. כאביו וסבו, היה לחסידו של רבי אהרן מבעלז על אף חילוקי הדעות ביחס למדינת ישראל.
בשנת ה'תשל"ה התאלמן מאשתו ונשא בשנית את אחייניתה שלאמצא, בת רבי יהושע מרדכי אלעזר וגשל, האדמו"ר מלנצהוט. ב-1992 חזר להתגורר לצד אביו באנטוורפן, ולאחר פטירת אביו בכ"ז חשוון ה'תשנ"ט (נובמבר 1998) מונה לאדמו"ר במקומו.
דרכו ושיטתו
בשנת ה'תשע"ז ערך עם רבי יקותיאל יהודה מסאטמר מסע לצרפת, במטרה לעודד את יהודי המקום לא לעלות לישראל, בנימוק שהם יידרדרו שם מבחינה רוחנית.
בניגוד לאביו ולסבו מקפיד הרב לייזר על תפילה בזמנה גם בשבתות וחגים. הוא צמצם את עריכת הטיש בליל שבת לפעם בחודש.
הוא משמש גם כנשיא כולל חבת ירושלים - צדקת רבי מאיר בעל הנס באירופה.
משפחתו
מאשתו הראשונה יש לו חמישה ילדים. בהם:
מאשתו השנייה יש לו 12 ילדים. בהם:
הקול היהודי
הקול היהודי הוא אתר חדשות ישראלי בבעלות עמותת "יהודים שמחים" מיצהר. האתר הוקם על ידי תלמידיו של הרב יצחק גינזבורג בשנת 2010.
שובו
שובו היא רשת חינוך פרטית חרדית בישראל הפונה לקהל חילוני, בעיקר לילדי עולים מברית המועצות לשעבר.
הקול היהודי
עורכי האתר ומייסדיו הם אלחנן גרונר ויהודה פרל. האתר מגדיר את עצמו כ״כלי תקשורת יהודית-עצמאית-וערכית".
שובו
היסטוריה
הרשת הוקמה בשנת 1991 בעקבות גל העלייה מרוסיה. על הקמתה הכריז הרב אברהם יעקב פאם, ראש ישיבת תורה ודעת בניו יורק, באספה השנתית של אגודת ישראל בארצות הברית, כיום עומדת הרשת תחת הנהגת הרב חיים וואלקין. ליו"ר הארגון נבחר אייב בידרמן, שר האוצר לשעבר של מדינת ניו יורק. נשיא הכבוד היה הסנטור היהודי-אמריקני ג'ו ליברמן.
הקול היהודי
מאפיינים והיסטוריה
האתר מזוהה עם הימין הקיצוני. באתר מובאות ידיעות העוסקות בסירוב אקטיבי ופסיבי לפינוי מאחזים וכדומה, וכן פרסומים התומכים בעבודה עברית.
שובו
היסטוריה
"שובו" מתמקדת בהוראת מדעים, מתמטיקה ומחשבים, המשולבים בלימודי יהדות ורוסית כשפה שנייה. מוסדות הרשת מתקיים יום חינוך ארוך, מפעל הזנה, מערך הסעות ועזרה סוציאלית.
הקול היהודי
מאפיינים והיסטוריה
ביוני 2017 הורשע אחד מעורכי האתר, אברהם בנימין, בעבירות של הסתה לאלימות והסתה לגזענות, ושוקי הס, שעמד בראש עמותה הקשורה לאתר, הורשע בעבירות של סיוע להסתה לאלימות וסיוע להסתה לגזענות, בגין פרסומים באתר ובעלונים מודפסים.
שובו
היסטוריה
מנכ"ל "שובו" כיום הוא חיים מיכאל גוטרמן.
הקול היהודי
מאפיינים והיסטוריה
באותו חודש הוגש כתב אישום על הסתה לאלימות, נגד הרב יוסף אליצור, בגין מאמרים שפרסם באתר.
שובו
היסטוריה
בעשור השני של המאה ה-21, נקלטים ברשת בעיקר ילדים אשר אינם ממשפחות עולים. לרשת כשבעים מוסדות, מגיל הגן ועד התיכון עם כאלף אנשי צוות, ולומדים בה כ-6,000 תלמידים. בחלק ממוסדות "שובו", בהם קולטים תלמידים חרדים, נקראים "שובו חזון אברהם".
"שובו" מסונפת בעקיפין למוסדות החינוך העצמאי. בפעילותה, הרשת נסמכת על תקצוב משרד החינוך, על תרומות ועל השתתפות משפחות התלמידים.
במהלך העשור הראשון של המאה ה-21 התקשתה הרשת בתשלום משכורות המורות, אמנם בשנים האחרונות התייצבה הרשת ואף הקימה בתי ספר חדשים.
הקול היהודי
חשיפות האתר
תחקיר שפורסם באתר באוקטובר 2019, חשף נתונים של משרד הרווחה על מספרן הגבוה של הקטינות שנעדרו ממוסדות חסות הנוער של משרד הרווחה.
באוקטובר 2020 חשף האתר כי ברחבי יו"ש מוצבים שלטים המזהירים את תושבי ישראל מכניסה כביכול לשטחי A הנמצאים בשליטה פלסטינית, ואוסרים עליהם נסיעה בכבישים המובילים לשטחים אלו, בעוד שחלק משלטים מתייחסים לשטחי B הנתונים בשליטה ביטחונית ישראלית (כגון הכפרים אום צפא, נעלין, בידיא, דיר אל-חטב, עין סיניא ואחרים), ולעיתים אף לשטחי C הנתונים בשליטה ישראלית מלאה (כגון הגן הלאומי סבסטיה), והובאה תגובת דובר צה"ל, לפיה הטעיה זו של הציבור נעשית במכוון, "בהתאם להערכת המצב בשטח, ניתוח האיומים ובהתאם לנוכחות צה״ל במקומות הנ״ל".
באוקטובר 2021 פרסם האתר שהעוזרת של חבר הכנסת רם בן ברק, יושב ראש ועדת החוץ והביטחון, השתתפה בקורס שבו חלק מהמרצים היו אסלאמיסטים שנחשדו או הורשעו בהסתה או בתמיכה בטרור, ואף הצטלמה עמם. בעקבות החשיפה השעה בן ברק את העוזרת עד לבירור, ובהמשך החזיר אותה לתפקידה, והצהיר כי הוא סומך עליה.
בספטמבר 2022 פורסמו באתר קטעים מתורגמים לעברית לראשונה, מתוך אמנת התנועה האסלאמית (הפלג הדרומי), שיש בהן דרישה לזכות השיבה, ונטען שאת כתיבתה ואישורה של האמנה הוביל מנסור עבאס כיסוד לכניסתו לפוליטיקה, בניגוד להצהרותיו המאוחרות בעברית בפני כלי תקשורת ישראליים, שבהן הסתייג מאמנה זו וטען שהיא אינה מהווה מסמך מחייב.
בספרו של עמי איילון, ראש השב"כ לשעבר, שיצא ב-2022, בשם "אש כוחותינו – איך נהפכה ישראל לאויבת של עצמה והתקווה לעתידה", הוקדש פרק שלם לשיח שקיים איילון עם הרב יצחק שפירא, אולם מתחקיר של העיתונאי קלמן ליבסקינד עולה כי דבריו של הרב - אשר הוקלטו על ידי שני הצדדים - שובשו וסולפו, וציטוטים רבים שייחס לו איילון כלל לא נאמרו. בפברואר 2023 פירסם הקול היהודי ראיון שהוא קיים עם הרב שפירא, ובו הוא מתייחס למניעים הנפשיים של איילון ועונה לשאלה האם הוא מתחרט על הפגישה איתו.